У Вікіпедыі ёсць артыкулы пра іншых асоб з прозвішчам Лісаковіч.

**Руслан Лісаковіч** (нар. 22 сакавіка 2002, Мар’іна Горка) — беларускі футбаліст, паўабаронца расійскага клуба «Дынама» з Махачкалы і моладзевай зборнай Беларусі.

Старэйшыя браты Руслана, Віталь і Дзмітрый, таксама з’яўляюцца футбалістамі.

Клубная кар’ера
---------------

У юнацкім узросце далучыўся да салігорскага «Шахцёра» ўслед за старэйшымі братамі, выступаў за дубль. З красавіка па ліпень 2019 года на правах арэнды гуляў у Другой лізе за «Узду», дзе быў адным з лідараў каманды, пасля зноў апынуўся ў дублі «Шахцёра».

У сакавіку 2020 года падпісаў кантракт з «Крумкачамі» да канца сезона, здолеў замацавацца ў стартавым складзе каманды. У студзені 2021 года стаў трэніравацца з «Іслаччу» і неўзабаве падпісаў двухгадовы кантракт з клубам. Дэбютаваў у Вышэйшай лізе 12 сакавіка 2021 года ў матчы першага тура супраць мазырскай «Славіі» (1:0), адгуляўшы ўсе 90 хвілін. У далейшым замацаваўся ў стартавым складзе і стаў адным з асноўных ігракоў каманды. Пачатак сезона 2022 прапусціў з-за траўмы, з лета вярнуў месца ў аснове. У студзені 2023 года па заканчэнні кантракта пакінуў «Іслач».

У лютым 2023 года стаў іграком махачкалінскага «Дынама» з Першай лігі Расіі.

Міжнародная кар’ера
-------------------

У кастрычніку 2018 года гуляў за юнацкую зборную Беларусі (да 17 гадоў) у кваліфікацыйным, а ў сакавіку 2019 года ў элітным раўндах чэмпіянату Еўропы.

У 2021 годзе стаў прыцягвацца да моладзевай зборнай Беларусі, гуляў за яе ў кантрольных матчах. У жніўні 2021 года быў упершыню выкліканы ў нацыянальную зборную Беларусі. Дэбютаваў у зборнай 8 верасня 2021 года, калі выйшаў у стртавым складзе ў адборачным матчы чэмпіянату свету 2022 супраць Бельгіі (0:1) і быў заменены ў другім тайме.

1 чэрвеня 2022 года ўпершыню згуляў за моладзевую зборную Беларусі, выйшаўшы на замену ў другім тайме адборачнага матча чэмпіянату Еўропы супраць Кіпра (2:0).

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2018 | дубль | Шахцёр | Беларусь | 10 | 0 |
| 2019 (пач.) | дубль | Шахцёр | Беларусь | 1 | 0 |
| 2019 (1) | Д3 | Узда | Беларусь | 9 | 2 |
| 2019 (2) | дубль | Шахцёр | Беларусь | 10 | 2 |
| 2020 | Д2 | Крумкачы | Беларусь | 20 | 3 |
| 2021 | Д1 | Іслач | Беларусь | 29 | 2 |
| 2022 | Д1 | Іслач | Беларусь | 23 | 4 |
|

Крыніцы
-------

1. 1 2 3
2. ↑  Руслан Лисакович перешел в "НФК Крумкачы" (руск.). *football.by* (23 сакавіка 2020). Праверана 18 кастрычніка 2023.
3. ↑  Полузащитник Руслан Лисакович подписал контракт с "Ислочью" (руск.)(недаступная спасылка). *pressball.by* (29 студзеня 2021). Архівавана з першакрыніцы 4 мая 2021. Праверана 4 мая 2021.
4. ↑  Дмитрий и Руслан Лисаковичи расстаются с "Ислочью" (руск.). *football.by* (4 студзеня 2023). Праверана 4 студзеня 2023.
5. ↑  Футбол. Руслан Лисакович подписал контракт с махачкалинским "Динамо" из российского Д2 (руск.)(недаступная спасылка). *pressball.by* (4 лютага 2023). Архівавана з першакрыніцы 4 лютага 2023. Праверана 4 лютага 2023.

|  |  |
| --- | --- |
| ⚙️   Тэматычныя сайты | by.tribuna.com · FootballDatabase.eu · FootballFacts.ru · Soccerway · teams.by · Transfermarkt (ігрок) · Прэсбол |